Dayron Robles
Dayron Robles (Guantánamo, 19. studenog 1986.) je kubanski atletičar koji se specijalizirao za 110 metara s preponama. 

Robles je rođen u Guantánamu 1986. godine, a prvu medalju osvojio je na juniorskom svjetskom atletskom prvenstvu 2004., gdje je osvojio srebro u disciplini 110 m s preponama. Bila je to jedina kubanska medalja na tom natjecanju. Dvije godine kasnije, osvojio je srebro na 60 metara s preponama na svjetskom dvoranskom prvenstvu, što je bila njegova prva profesionalna medalja. Sezonu je završio poboljšavski svoj dvoranski rekord na 13 sekundi i osvojivši zlato na Centralnoameričkim i karipskim igrama. Sljedeće godine osvaja zlato na Panameričkim igrama, a iste godine postavlja i rekord mitinga od 12.92 sekundi na Svjetskom atletskom finalu u Stuttgartu, a s kojim je postao četvrti najbrži trkač u historiji. 

Tokom 2008. godine je doživio vrhunac svoje karijere. Prvo je u Ostravi postavio novi svjetski rekord od 12.87 sekundi na 110 metara s preponama, a onda je s vremenom od 12.93 sekunde osvojio zlatnu medalju na Olimpijskim igrama 2008. godine u Pekingu. Zbog ozljede je propustio većinu natjecanja 2009. godine, ali se 2010. godine vratio pobjedom i rekordom mitinga na dvoranskom prvenstvu u Dohi. Sljedeće godine je ponovo osvojio zlato na svjetskom prvenstvu u Daeguu, međutim je diskvalificiran zbog držanja kineskog trkača Liu Xianga. Na Olimpijskim igrama 2012. godine se kvalificirao za finale, ali nije završio utrku te je osvojio posljednje mjesto.

Vanjske poveznice

IAAF "Focus on Athletes" article

Kubanski atletičari
Olimpijski pobjednici u atletici
Svjetski prvaci u atletici
Authority control